দ্বিতীয়ার্ধের শুরুতে সম্পূর্ণ ভিন্ন এক রিয়ালের দেখা মেলে। খুবই বাজে সময়ের মধ্য দিয়ে যাওয়া ভারানের পরিবর্তে নামানো হয় লুকাস ভাসকেজকে। খেলায় ধার আর গতি দুই-ই বাড়ে রিয়ালের। বল দখল, কেড়ে নেওয়া আর প্রেসিংয়ে মনোযোগ দিয়ে মাত্র ৪ মিনিটের মধ্যে গোল আদায় করে নেয় তারা। ডান প্রান্তে লুকাস ভাসকেজ থেকে বল পায়ে কাট ব্যাক করেন ইসকো। সে বল বার্সা রক্ষণ আটকাতে ব্যর্থ হলে মার্সেলো ব্যবধান কমিয়ে আনেন (২-১)।